google/wiki40b huggingface dataset:
समानता का अधिकार

समानता का अधिकार संविधान के अनुच्छेद 14-18 में उल्लेखनीय है | यह अधिकार अमेरिका के संविधान से लिया गया है | समानता के अधिकार से तात्पर्य है कि कोई भी व्यक्ति चाहे वो किसी भी लिंग,वर्ण,जाति,वंश,क्षेत्र का हो सभी को समान अधिकार प्राप्त है |
प्रत्येक नागरिक को समान रूप से शिक्षा,स्वास्थ्य,घूमने -फिरने,नौकरी पाने,कोई भी कार्य करने,कोई भी व्यवसाय करने का (कार्य अवैधानिक नहीं हो),समान अवसर पाने का  समान अधिकार प्राप्त है | इसके अतिरिक्त समानता के अधिकार में अस्पृश्यता जैसी कुरीति का भी अंत किया गया है | भारतीय संसद अधिनियम 1955 द्वारा अगर कोई व्यक्ति अस्पृश्यता का समर्थन करता है तो उस पर जुर्माना लगाया जाएगा व कठोर कारावास का भी प्रावधान भी है |
इन्हें भी देखेें 
समानता का अधिकार क्या है
ये चंदा कानून है

कहानी

यह कहानी एक अदालत की है जहाँ चंदा रानी और विभूति नारायण लड़ते रहते है। प्रेम कपूर इसमें न्यायाधीश है, जो हमेशा चंदा रानी के पक्ष में रहते हैं। इस कारण इस धारावाहिक का नाम भी ये चंदा कानून है रखा गया है।
१४०९ ईसा पूर्व

१४०९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४०९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सहित

सहित का अर्थ किसी व्यक्ति/विषय/ वस्तु को शामिल करके।
यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये हैं, आप इसमें अपने अनुसार फेर-बदल कर सकते हैं।
पाकिस्तानी खाना

पाकिस्तानी खानपान दक्षिण एशिया के विभिन्न भागो के ख़ानपान व्यवहार का एक मिश्रित प्रकार है. यूँ तो पाकिस्तानी पाकविधि उत्तर भारतीय पाकविधि पर आधारित है परंतु इस पर मध्य एशिया और पश्चिमी एशिया की खानपान व्वयस्था का भी प्रभाव है और साथ ही यह माँस पर आधारित है.  मुगल पाकशैली भी पाकिस्तान के रेस्टोरेंट्स मे खास तौर पर लोकप्रिय है.
पाकिस्तान के अंदर भी खानपान शैली इसके क्षेत्रों के आधार पर अलग-अलग है और इस देश की सांस्कृतिक और संजातीय विविधता को रेखांकित करती है. इसके पूर्वी भागों - सिंध और पंजाब- के व्यंजन तलेभुने और मसालेदार होते हैं और उन पर दक्षिण एसीयाई पाकविधि का प्रभाव दिखता है. पाकिस्तान के दूसरे संभागो - जैसे बलोचिस्तान, आज़ाद कश्मीर, गिलगित- बल्तिस्तान, ख़ैबर-पख़्टूंख़्वा और फेडरली अड्मिनिस्टर्ड ट्राइबल एरीयाज़ (फाटा) के खाने मे इन क्षेत्रो के हिसाब से भिन्न स्वाद पाया जाता है.
बड़े शहरों में अंतराष्ट्रीय व्यंजन और फास्ट फुड भी खूब पसंद किया जाता है। स्थानीय और विदेशी पाकशैलियों के सम्मिश्रण से बना फुइजन फुड (जैसे कि पाकिस्तानी चाइनीज) बड़े शहरों मे आमतौर पर देखने को मिलता है. साथ ही जीवनशैली मे हो रहे परिवर्तनों के कारण रेडीमेड मसाला मिश्रणों की लोकप्रियता भी बढ़ रही है. फिर भी पाकिस्तान की विविधता के मद्देनजर यहाँ हर घर मे बनने वाला पकवान दूसरे घर से भिन्न और अलग ज़ायक़ा वाला होता है.

हलाल

मुसलमान देशों मे इस्लामिक क़ानूनों का पालन किया जाता है जहाँ सिर्फ़ हलाल (धार्मिक मान्यता प्राप्त) वस्तुएँ ही खाने- पीने योग्य मानी जाती हैं. इन क़ानूनो के तहत खाने- पीने योग्य पदार्थों के अलावा उन्हे बनाने का तरीका भी शामिल होता है. यह क़ानून खास तौर पर विभिन्न प्रकार के माँस पर लागू होता है.

ऐतिहासिक प्रभाव

पाकिस्तान की राष्ट्रीय पाकशैली इंडो-आर्यन संस्कृति और मुस्लिम पाक परंपराओं की विरासत वाली है. इस भूभाग की प्राचीनतम सभ्यताओं मे मोहन-जो-दरो और हडप्पा सभ्यता शामिल है.  ३०० ईसा पूर्व के इस काल खंड मे तिल, बैंगन और कूबड़ वाले जानवरों पर आधारित पाकविधा प्रचलित थी। साथ ही हल्दी, इलायची, काली मिर्च और सरसों जैसे मसाले भी उगाए और खाए जाते थे.  कम से कम एक हजार साल तक, गेहूं और चावल हीं सिंधु घाटी सभ्यता के बुनियादी खाद्य पदार्थों मे शामिल थे. 
वर्तमान पाकिस्तान के रास्ते दक्षिण एशिया मे इस्लाम के आगमन ने इस भूभाग के खानपान पर गहरा प्रभाव डाला. इस्लामिक खानपान क़ानूनों के अनुसार सुअर के माँस (पोर्क) और शराब के सेवन की सख़्त मनाही है. इस कारण पाकिस्तान की पाक शैली मे दूसरे तरह के माँस जैसे कि गोमान्स, मछली और मुर्गे का प्रयोग होता है. इसके साथ सब्जियों और प्राकृतिक रूप से मिलने वाले फलों और दुग्ध पदार्थों का भी उपयोग होता है.

मूल अवयव

पाकिस्तानी पकवान आम तौर पर अपने खूश्बुदार गंध और मसाले वाले ज़ायक़े के लिए विख्यात हैं. कभी-कभी कुछ पकवानों मे तेल का बहुत ज़्यादा प्रयोग किया जाता है जिसके कारण मुँह के भरे होने और तेज ज़ायक़े का एहसास होता है. पूरे पाकिस्तान मे बनाने वाले पकवानों मे काली इलायची, हरी इलायची, दालचीनी, लौंग, जायफल, और काली मिर्च का मसालों के तौर पर इस्तेमाल होता है. जीरा, मिर्च पाउडर, हल्दी और तेजपत्ता भी ख़ासे लोकप्रिय हैं. पंजाब प्रांत मे धनिया पाउडर के इस्तेमाल से मसालों को कम तीखा बनाया जाता है. कई सारे खुश्बुदार मसालों के मिश्रण के पाउडर से बना गरम मसाला भी पाकिस्तान के कई पकवानों मे इस्तेमाल होता है.
भारतीय वित्तीय प्रणाली कोड

भारतीय वित्तीय प्रणाली कोड (आईएफएस कोड या आईएफएससी) एक अक्षरांकीय कोड है जो भारत में इलेक्ट्रॉनिक फंड ट्रांसफर की सुविधा उपलब्ध कराता है। यह कोड भारत की दो मुख्य भुगतान और निपटान प्रणालियों, तत्काल सकल निपटान (आरटीजीएस) और नेशनल इलेक्ट्रॉनिक फंड ट्रांसफर (एनईएफटी) में भाग लेने वाली बैंक शाखाओं को विशिष्ट रूप से चिन्हित करता है।

आईएफएस कोड की सूची

आईएफएस कोड की बैंक-वार सूची हर उस बैंक शाखा में उपलब्ध है जो अंतर बैंक इलेक्ट्रॉनिक फंड ट्रांसफर में भाग लेती है। भारतीय रिज़र्व बैंक की वेबसाईट पर आई.एफ.एस कोड की सूची व उन बैंक शाखाओं की सूची उपलब्ध है जो नेफ्ट/आर.टी.जी.एस में भाग लेती हैं। सभी बैंकों को यह भी सूचित किया गया है कि वे अपनी ग्राहकों को जारी चेकबुक पर अपनी बैंक शाखा का आई.एफ.एस कोड छापें।
गोलाकार प्रोटीन

गोलाकार प्रोटीन (globular proteins) या स्फ़ेरोप्रोटीन (spheroproteins) ऐसे प्रोटीन होते हैं जो गोले का आकार रखते हैं। इसमें प्रोटीन के अणु (मोलिक्यूल) अपने ही ऊपर मुड़कर गोले के आकार में होते हैं। यह प्रोटीनों की तीन मुख्य श्रेणियों में से एक है और बाक़ी दो रेशेदार प्रोटीन तथा झिल्ली प्रोटीन होते हैं। गोलाकार प्रोटीन पानी में कुछ हद तक मिलने में सक्षम होते हैं और कोलॉइड बना लेते हैं, जबकि रेशेदार व झिल्ली प्रोटीन पानी में लगभग बिलकुल ही नहीं घुलते। गोले का आकार प्रोटीनों में कई व्यवस्थाओं और ढांचों द्वारा बनता है, और इनमें से एक विशेष ढांचे को "ग्लोबिन मोड़" (globin fold) कहते हैं। रक्त में बहने वाला हीमोग्लोबिन एक गोलाकार प्रोटीन है जिसमें ग्लोबिन मोड़ देखा जाता है।
मत्तेयो रेनजी

पूर्व जीवन और शिक्षा

रेनज़ी का जन्म फ्लोरेन्स में 1975 में हुआ। उन्होंने फ्लोरेन्स विश्वविद्यालय से स्नातक की शिक्षा प्राप्त की। उसके बाद उन्होंने 1996 में इतालवी पीपुल्स पार्टी की सदस्यता ग्रहण की और १९९९ में प्रान्तीय सचिव बने। बाद में २००४ में ५९% मतों के साथ जीत दर्ज करते हुए वो फ़्लोरेन्स प्रान्त के अध्यक्ष पद के लिए चुने गये।

व्यक्तिगत जीवन

रेनज़ी का विवाह एक शिक्षिका एग्नेस लंदीनी से हुआ जिनसे उनके दो पुत्र और एक पुत्री हैं।
१९०२ ईसा पूर्व

१९०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मरेङ

मरेङ नेपालके लुम्बिनी अंचलके अर्घाखाँची जिलाकी एक गाँव विकास समिति है।
देराइ उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

देराइ उपजिला बांग्लादेश के पूर्वी सीमान्त में स्थित, सिलेट विभाग के सुनामगंज जिले में स्थित है।
२३४२ ईसा पूर्व

२३४२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३४२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
संस्कृत भाषा

इतिहास

संस्कृत का इतिहास बहुत पुराना है। वर्तमान समय में प्राप्त सबसे प्राचीन संस्कृत ग्रन्थ ॠग्वेद है जो कम से कम ढाई हजार ईसापूर्व की रचना है।

व्याकरण

संस्कृत भाषा का व्याकरण अत्यन्त परिमार्जित एवं वैज्ञानिक है। बहुत प्राचीन काल से ही अनेक व्याकरणाचार्यों ने संस्कृत व्याकरण पर बहुत कुछ लिखा है। किन्तु पाणिनि का संस्कृत व्याकरण पर किया गया कार्य सबसे प्रसिद्ध है। उनका अष्टाध्यायी किसी भी भाषा के व्याकरण का सबसे प्राचीन ग्रन्थ है।
संस्कृत में संज्ञा, सर्वनाम, विशेषण और क्रिया के कई तरह से शब्द-रूप बनाये जाते हैं, जो व्याकरणिक अर्थ प्रदान करते हैं। अधिकांश शब्द-रूप मूलशब्द के अन्त में प्रत्यय लगाकर बनाये जाते हैं। इस तरह ये कहा जा सकता है कि संस्कृत एक बहिर्मुखी-अन्त-श्लिष्टयोगात्मक भाषा है। संस्कृत के व्याकरण को वागीश शास्त्री ने वैज्ञानिक स्वरूप प्रदान किया है।

ध्वनि-तन्त्र और लिपि

संस्कृत भारत की कई लिपियों में लिखी जाती रही है, लेकिन आधुनिक युग में देवनागरी लिपि के साथ इसका विशेष संबंध है। देवनागरी लिपि वास्तव में संस्कृत के लिये ही बनी है, इसलिये इसमें हर एक चिह्न के लिये एक और केवल एक ही ध्वनि है। देवनागरी में १३ स्वर और ३३ व्यंजन हैं। देवनागरी से रोमन लिपि में लिप्यन्तरण के लिये दो पद्धतियाँ अधिक प्रचलित हैं : IAST और ITRANS. शून्य, एक या अधिक व्यंजनों और एक स्वर के मेल से एक अक्षर बनता है।
पोदोल्स्क

इतिहास

पोदोल्स्क शहर का विकास पोदोल नामक गांव से हुआ है, जो 18 वीं शताब्दी में मास्को में स्थित दानिलोव मठ से संबद्ध था। पोदोल्स्क को सन् 1791 में कैथरीन द्वितीय द्वारा शहर का दर्जा दिया गया। यह वह समय था जब रूस, देश में प्रमुख जिलों और नए शहरों की स्थापना के साथ राज्यपालों की नियुक्ति भी कर रहा था।
रूसी क्रांति से पहले, पोदोल्स्क रूस के सबसे अधिक औद्योगिक शहरों में से एक था। सिंगर नामक सिलाई मशीनों के उत्पादन का कारखाना यहाँ स्थापित किया गया था।
प्रसिद्ध उल्यानोव परिवार पोदोल्स्क में निवास करता था। व्लादिमीर लेनिन ने कई बार इस शहर का दौरा किया था और यहाँ तक कि, यहाँ उनकी एक छोटी सी जायदाद और एक मकान भी था। सन् 1900 में उन्होने पोदोल्स्क में, मास्को और अन्य शहरों के सोशल डेमोक्रेट का उभरते हुये समाचारपत्र इस्क्रा का समर्थन प्राप्त करने के लिए एक बैठक का आयोजन किया था।
1971 में, पोदोल्स्क को श्रम के लाल ध्वज सम्मान से नवाजा गया। सोवियत संघ के समय में, पोदोल्स्क मास्को ओब्लास्ट के औद्योगिक दिग्गजों में से एक था। उस समय यहाँ सत्तर से अधिक सक्रिय कारखानें थे और अधिकतर नागरिक इन कारखानों में काम कर रहे थे।
सन् 2000 में पोदोल्स्क के कस्बे माइक्रोयोन से 0.07 मील की दूरी पर एक प्रमुख सैन्य अड्डे की स्थापना की गयी जिसकी कमान फिलहाल इगोर मिनिन के हाथ में है।
पोदोल्स्क रूसी रक्षा मंत्रालय के केन्द्रीय अभिलेखागार का स्थल भी है।
पुष्कर विधानसभा क्षेत्र (राजस्थान)

पुष्कर विधानसभा क्षेत्र राजस्थान का एक विधानसभा क्षेत्र है। यह अजमेर लोक सभा निर्वाचन क्षेत्र के अन्तर्गत आता है।
सरोज स्मृति

सरोज स्मृति १९३५ ई. में सूर्यकांत त्रिपाठी निराला द्वारा लिखी लंबी कविता और एक शोकगीत है। निराला ने यह शोकगीत 1935 में अपनी 18 वर्षीया पुत्री सरोज के निधन के उपरांत लिखा था। इसका प्रथम प्रकाशन 1938 या 1939 में प्रकाशित "द्वितीय अनामिका" के प्रथम संस्करण में हुआ था।
इस कविता में उन्होंने अपने शोक के साथ-साथ समाज के प्रति आक्रोश और व्यंग्य प्रकट किया है। इसकी तुलना रामविलास शर्मा ने विलियम शेक्सपीयर के किंग लियर से करते हुए लिखा है कि हिंदी में ही नहीं अंग्रेजी में भी ऐसे शोकगीत दुर्लभ है। यह कविता हिन्दी के सर्वश्रेष्ठ शोकगीतों में से एक मानी जाती है। निराला ने इस कविता के विषय की गंभीरता के बावजूद इसके लेखन में हलके-फुल्के शब्दों का प्रयोग किया है।
आयन

आयन (ion) ऐसे परमाणु या अणु है जिसमें इलेक्ट्रानों और अप्रोटोनों की संख्या असामान होती है। इस से आयन में विद्युत आवेश (चार्ज) होता है। अगर इलेक्ट्रॉन की तादाद प्रोटोन से अधिक हो तो आयन में ऋणात्मक (नेगेटिव) आवेश होता है और उसे ऋणायन (anion, ऐनायन) भी कहते हैं। इसके विपरीत अगर इलेक्ट्रॉन की तादाद प्रोटोन से कम हो तो आयन में धनात्मक (पोज़िटिव) आवेश होता है और उसे धनायन (cation, कैटायन) भी कहते हैं।
प्रतिबाधा सुमेलन

इलेक्ट्रॉनिक्स, संचार आदि में प्रतिबाधा सुमेलन (impedance matching) का अर्थ है कि लोड की प्रतिबाधा ऐसी रखी जाय ताकि स्रोत से आने वाली ऊर्जा का अधिक से अधिक लोड में खप जाय, या लोड से संकेत का रिफ्लेक्शन न्यूनतम हो।
खरोंच

खरोंच चमड़ी की उपरी सतह पर लगी चोट को कहते हैं। यह चोंट सड़क पर गिरने से, घसीटने से, किसी चीज़ से रगड़ जाने से आ सकती है।
मायापुरी

मायापुरी एक फ़िल्मी पत्रिका है।
दीप्ती नवल

जीवन

जन्म: 22 अगस्त 1957 
उपनाम :नवल 
जन्मस्थान अमृतसर, पंजाब, भारत 
दीप्ति नवल का बचपन अमरीका के न्यूयार्क में बीता जहां उनके पिता सिटी यूनिवर्सिटी में शिक्षक थे। दीप्ति नवल को बचपन से ही अभिनय के साथ—साथ चित्रकारी एवं फोटोग्राफी का शौक था।

फिल्मी कैरियर

उन्होंने अपने फिल्म कैरियर की शुरूआत 1978 में उस समय के जाने—माने फिल्म निर्देशक श्याम बेनेगल की फिल्म फिल्‍म 'जूनुन' की लेकिन उन्हें असली लोकप्रियता 1980 में प्रदर्शित फिल्म 'एक बार फिर' से मिली। ​जिन फिल्मों के लिए वह जानी जाती हैं उनमें 'चश्मे बद्दूर', 'कथा' और 'साथ-साथ' प्रमुख हैं।
बीटीएस (बैन्ड)

भारत मे लोकप्रियता

भारत में इनकी काफी लोकप्रियता है सभी कोरियाई पौप संगीत बैंड से। इनके फैन क्लबो में करोड़ो की संख्या में लोग शामिल है और ज्यादातर लड़किया है। इनके फैन "आर्मी" के नाम से जाने जाते है। भारतीय प्रसंसको के काफी ज़ोर देने के बाद संगीत के चैनल  वीएच1  ने इनका गाना "ब्लड, स्वेट एंड तेअर्स " टी.वी. पर प्रसारित किया जो भारतीय इतिहास में पहला कोरियाई पोप गाना बना भारतीय टी.वी. पर।
इसी के साथ वीएच1 ने कोरियाई संगीत के लिए एक नया कार्यक्रम शुरू किया।
सोशल नेटवर्किंग साईटपर भारत में इनके प्रति हर दिन हजारो पोस्ट घुमती दिखाई देती है।

सदस्य

जिन, (जन्मे किम सोक-जिन , 4 दिसंबर, 1992 (उम्र 25)) - गायक
शुगा , ( जन्मे मिन यूँगी ,  9 मार्च 1993 (उम्र 25))  - लीड रैप्पर
जे-होप , (जन्मे जौन होसोक , 18 फरवरी, 1994 (उम्र 24))  - मुख्य नर्तक, रैप्पर
आर एम, (जन्मे किम नम जून , 12 सितंबर, 1994 (23 वर्ष))  - मुख्य रैप्पर
जिमिन (जन्मे पार्क जिमिन , 13 अक्टूबर, 1995 (उम्र 22)) - मुख्य नर्तक, मुख्य गायक 
वी  (जन्मे किम ते ह्युगं , 30 दिसंबर, 1995 (उम्र 22))  - गायक 
जंगकुक , (जन्मे जौन जंग-कुक , 1 सितंबर, 1997 (उम्र 20)) - प्रमुख नर्तक, मुख्य गायक
विंदालू

इतिहास

गोवा का विंदालू पुर्तगाली पकवान carne de vinha d'alhos से व्युत्पन्न है, जो वाइन और लहसुन में डाला मांस (सामान्यतः सूअर) से बानाया जाता है। पुर्तगाली नाविकों यह पकवान भारत लाए थे, और गोवा के स्थानीय लोग ने मिर्चें और पॉम सिरका डालके इसका भारतीयकरण किया। आज कल इस पकवान के ब्रिटिश-एशियाई संस्करण को रातभर मिर्च में पकाना होता है।
अम्लराज

उपयोग

अम्लाराज मुख्यतः क्लोरोऔरिक अम्ल (chloroauric acid) के उत्पादन के लिये प्रयुक्त होता है जो वोलविल प्रक्रम (Wohlwill process) में प्रयुक्त विद्युत अपघट्य है। इसी प्रक्रम के द्वारा उच्चतम शुद्धता (99.999%) के स्वर्ण का शोधन किया जाता है।
अम्लराज का प्रयोग इचिंग (etching) और कुछ विशिष्ट वैश्लेषिक प्राक्रमों में भी होती है। कुछ प्रयोगशालाओं में कांच के पात्रों पर लगे कार्बनिक यौगिकों एवं धातु-कणों को हटाने के लिये भी इसका प्रयोग किया जाता है।

इतिहास

अम्लराज का उल्लेख सर्वप्रथम मध्यकालीन यूरोपीय अलकेमिस्ट श्यूडो-गेबर (Pseudo-Geber) की कृतियों में मिलता है जो १४वीं शती की हैं। एंटोनी लैवोशिए (Antoine Lavoisier) ने सन् 1789 में इसे नाइट्रोमुरिएटिक अम्ल (nitro-muriatic acid) नाम दिया।

स्वर्ण को घोलना (dissolving)

स्वर्ण को एक्वारेज़िया में डालने पर यह उसमें घुल जाता है,और घुलकर टेट्राक्लोरोआरिक क्लोराइड बनाता है,यह क्रिया दो पदों  में पूरी होती है ।
Au+HNO3+3HCL====Aucl3+NO+H2O
Aucl3+HCL====H[Aucl4]

प्लेटिनम को घोलना

यह सोना एवं प्लेटिनम को गलाने में समर्थ होता हैं।
फोटॉन

भौतिकी में फ़ोटॉन या प्रकाशाणु, प्रकाश और अन्य विद्युतचुंबकीय विकिरण (इलेक्ट्रोमैग्नेटिक रेडिएशन) के मूलभूत कण को बोला जाता है। फ़ोटोन का द्रव्यमान (और भार) शून्य होता है। सारे मूलभूत कणों की तरह फ़ोटोन भी तरंग-कण द्विरूप दर्शाते हैं, यानी उनमें तरंग और कण दोनों की ही प्रवृत्ति होती है।
फोटोन का आधुनिक रूप "अलबर्ट आईंस्टाईन" ने अपने प्रयोगों द्वारा दिया जो कि प्रकाश के तरंग रूप की ब्याख्या नहीं कर सका। आकाश से एक बूंद गिरने में लगभग २३.७ सेकण्ड लगते है
किसी एक ही स्रोत जैसे किसी एक बल्ब से उत्सर्जित प्रकाश में उपस्थित फोटान का तरंग दैर्ध्य और आवृत्ति एक समान होता है
सेंट जेवियर्स हाई स्कूल, लोयोला हॉल, अहमदाबाद

इतिहास

लोयोला हॉल अहमदाबाद के मिर्जापुर में जेवियर का विस्तार था, जो 1936 में खोला गया था।1956 से 2006 तक सभी लड़के थे जब उन्होंने किंडरगार्टन स्तर से लड़कियों को स्वीकार करना शुरू किया। जबकि जेसुइट और कैथोलिक, यह कैथोलिकों के लिए धार्मिक शिक्षा और दूसरों के लिए नैतिक शिक्षा के साथ सभी जातियों और पंथों को स्वीकार करता है। यह माध्यमिक विद्यालय प्रमाणपत्र और उच्चतर माध्यमिक विद्यालय प्रमाणपत्र परीक्षा के लिए छात्रों को तैयार करता है। मानक 10 के माध्यम से, एक गुजराती और तीन अंग्रेजी खंड समानांतर चलते हैं, जबकि सभी कुछ अंग्रेजी का अध्ययन करते हैं। उच्च माध्यमिक में, विज्ञान और वाणिज्य में सह-शैक्षिक वर्गों की पेशकश की जाती है, उत्तरार्द्ध केवल अंग्रेजी में। 
प्राथमिक और माध्यमिक स्कूलों में अलग-अलग सुविधाएं हैं ।  गुजरात माध्यमिक शिक्षा बोर्ड द्वारा स्कूल को अहमदाबाद के शीर्ष 20 गुजराती स्कूलों में से एक के रूप में रेट किया गया है।

गतिविधियों

छात्रों, कर्मचारियों, पूर्व छात्रों और मेहमानों के लिए एक वार्षिक गरबा (नृत्य) त्यौहार है। स्कूल ने 2010 में जेवियर मिर्जापुर के साथ गुजरात में जेसुइट्स प्लैटिनम जयंती मनाई। जेवियर-लोयोला अपने हॉल में क्रिसमस गाना बजानेवालों का प्रदर्शन करता है, एक क्रिसमस कार्निवल, और रक्त दान ड्राइव, स्कूल फुटबॉल, बास्केटबॉल, क्रिकेट में वार्षिक आमंत्रण टूर्नामेंट प्रायोजित करता है, परम फ्रिसबी,और विभिन्न आयु स्तर पर टेबल टेनिस। घटनाओं में एक वार्षिक खेल दिवस, ड्राइंग प्रतियोगिता, नाटकों, सामाजिक सेवा, और विभिन्न वर्ग स्तरों के लिए विशेष दिन शामिल हैं।
यित्झाक शामिर

यित्झाक शामिर (२२ अक्टूबर १९१५ - ३० जून २०१२) इज़राइल के सातवे प्रधानमन्त्री थे। वे दो बार प्रधानमन्त्री पद पर रहे; १० अक्टूबर १९८३ से १३ सितम्बर १९८४ तक और फिर २० अक्टूबर १९८६ से १३ जूलाई १९९२ तक। इज़राइल के बनने से पहले वे लेही नामक एक यहूदीवादी अर्धसैनिक दल के नेता थे। १९४८ में इज़राइल राज्य की स्थापना के बाद १९५५ से १९६५ तक वे मोसाद मे कार्यरत रहे।

बीमारी और मौत

मध्य १९९० के दशक के से शामिर अलजाइमर रोग से पीड़ित थे। २००४ में बिगडती स्वास्थ्य के कारण उन्हें नर्सिंग होम में ले जाया गया जहा वे उनकी मौत तक; ३० जून २०१२ रहे।

पुरस्कार

२००१ में, शमिर को अपनी जीवन भर की उपलब्धियों और समाज और इज़राइल राज्य के प्रती विशेष योगदान के लिए इज़राइल पुरस्कार मिला।
माउंटेन व्यू, कैलिफोर्निया

माउंटेन व्यू उत्तरी कैलिफोर्निया के सैन फ्रांसिस्को खाड़ी क्षेत्र में स्थित एक शहर है। यह सांता क्रूज़ पर्वतों के दृश्यों के लिए नामित किया गया है। यहाँ एक पैदल यात्री के अनुकूल शहर, मुफ्त वाई-फाई, और 74,066 की आबादी के साथ एक बड़ी उपनगर की वृद्धि हुई है। 
माउंटेन व्यू में कई उच्च प्रौद्योगिकी कंपनियों का घर है। आज दुनिया में सबसे बड़े प्रौद्योगिकी कंपनियों - गूगल, मोज़िला फाउंडेशन, सिमेंटेक, सिम्फनी TELECA और Intuit सहित के इस शहर में मुख्यालय हैं। सांता क्लारा घाटी परिवहन प्राधिकरण पालो अल्टो, लॉस Altos, और सनीवेल के पड़ोसी शहरों के साथ शहर के एकीकृत होता है।
वाग्बाधा

वाक बाधा (अंग्रेज़ी: speech impediment) किसी मनुष्य की ऐसी स्थिति को कहते हैं जिसमें उसे आसानी से साधारण तरह से बातचीत करने में कठिनाई पेश आए। इसमें हकलाना, तुतलाना और अन्य प्रकार की वाकबाधाएँ शामिल हैं। ध्यान दें कि महज़ किसी के बोलने के अलग लहजे (ऐक्सेन्ट) को वाकबाधा नहीं कहा जा सकता। यदि कोई वाकबाधा पूर्ण रूप से या काफ़ी हद तक किसी को बोलने में असमर्थ करे तो उसे 'गूंगापन' (muteness) कहा जाता है। वाकबाधाएँ मानवों में आम पाई जाती हैं - उनके होने पर भी लोग सफल व सुखी जीवन जी सकते हैं और बहुत से उपचार भी उपलब्ध हैं। मसलन अध्ययन से पाया गया है कि अमेरिका के १% लोग, यानि ३० लाख अमेरिकी, हकलाते हैं।
कैपिटल हाईस्कूल

इतिहास

कैपिटल हाईस्कूल की स्थापना १९५१ में हुई थी। श्री गणेश चंद्र मिश्रा इस स्कुल के प्रथम प्रधान शिक्षक थे। यह स्कुल पहले पहले यूनिट २ बालिका विद्यालय के साथ एक ही कैंपस में था।  १९५८ अगस्त २४ताऱीख को यह अपने कैंपस में आ गया। श्री लक्ष्मण कर और श्री शरत चंद्र बासु जैसे छात्रबत्सल प्रधान शिक्षक इस स्कुल में काम कर चुके हैं। २०१२ में ये स्कूल अपना हीरक जयंती मना चूका है।
१६७५ ईसा पूर्व

१६७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रीतम पाल

प्रीतम पाल हरियाणा राज्य के लोकायुक्त के पद से 18 जनवरी 2016 को सेवानिवृत्त हुए हैं। इनका जन्म यमुनानगर जिले के एक छोटे से गाँव कन्द्रोली में 3 जून 1947 को हुआ था।

करियर

इन्होंने अपनी स्नातक शिक्षा सन 1969 में पंजाब विश्वविद्यालय, चंडीगढ़ से हासिल की। इसके बाद इन्होनें वकालत की शिक्षा 1972 में कुरुक्षेत्र विश्वविद्यालय से प्राप्त की। इन्होने एक वकील के रूप में कुरुक्षेत्र एवं यमुनानगर कोर्ट में 14 वर्ष तक वकालत की। इस दौरान वे आर्य समाज के लिए एवं अन्य राजनैतिक एवं सामाजिक कार्यों में सक्रिय रहे। ये 1986 में हरियाणा में अतिरिक्त जिला न्यायाधीश के रूप में नियुक्त हुए।जिला न्यायाधीश के रूप में इनकी नियुक्ति हरियाणा के गुडगाँव, रोहतक, अम्बाला, यमुनानगर, हिसार, महेंद्रगढ़, भिवानी और फरीदाबाद में हुई। इसके बाद इन्हें पंजाब एवं हरियाणा उच्च न्यायलय में रजिस्ट्रार के रूप में जनवरी 2002 में नियुक्त किया गया। ये इस पद पर नवम्बर 2004 तक रहे। इन्हें माननीय न्यायालय में नवम्बर 2004 में पदासीन किया गया। इस पद पर वे अपनी सेवानिवृति तक बने रहे। इस दौरान इन्होने लगभग 6900 मामलों का फैसला किया। सन 2009 में ये सेवा निवृत हो गये।
सेवा निवृति के बाद इन्हें राज्य उपभोक्ता विवाद निवारण आयोग में अध्यक्ष के रूप में नियुक्त किया गया। इस पद पर वे 17 जनवरी 2011 तक बने रहे। 18 जनवरी 2011 को इन्हें हरियाणा के लोकायुक्त के रूप में पद व गोपनीयता की शपथ दिलाई गयी।